Ylava (Lenkija)
Ylava, arba (iki 1945 m.) Vokiečių Ylava (vok. Deutsch Eylau, lenk. Iława) – miestas Lenkijos šiaurėje (buv. senprūsių etninės teritorijos pietvakariuose), į pietvakarius nuo Olštyno, 1945-1975 m. ir nuo 1999 m. – Lenkijos Ylavos apskrities (Varmijos Mozūrų vaivadija) administracinis centras. ~32 tūkst. gyventojų. Išplėtota medžio apdirbimo, maisto, statybinių medžiagų ir siuvimo pramonė, automobilių remontas ir automobilių dalių gamyba. Veikia Torūnės universiteto ežerotyros stotis.